OzLabs/hebrew-wiki-articles huggingface dataset:
נובא

נובא (בערבית: نوبا) הוא כפר פלסטיני, הממוקם כ-11 ק"מ מצפון-מערב לחברון. הכפר נמצא בנפת חברון, במרכז חבל יהודה. לפי נתוני הלשכה הפלסטינית המרכזית לסטטיסטיקה, בשנת 2007 מנתה האוכלוסייה הפלסטינית בכפר 4,336 תושבים.

==היסטוריה==

בסקר ארכאולוגי שנערך בנובא לא נתגלו כלל שרידים קדומים.<ref name=":02"></ref>

רשימת כפרים עות'מאנית משנת 1870 הצביעה על כך שלנובא היו 52 בתים, ואוכלוסייה של כ-200 תושבים. ספירה זו התייחסה לגברים בלבד.
בשנת 1883 תיאר סקר ארץ ישראל המערבית את "נובא" ככפר קטן על גבעה נמוכה, עם באר הנמצאת כקילומטר ממזרח.
בשנת 1896 נאמדה אוכלוסיית נובא בכ-537 בני אדם.

במפקד 1922 שנערך על ידי שלטונות המנדט הבריטי, בנובא הייתה אוכלוסייה של 357 איש, כולם מוסלמים. מספר זה גדל ובמפקד 1931 היו בכפר 611 מוסלמים, ב-140 בתים.
בשנת 1945 הייתה אוכלוסיית נובא 760 איש, שהיה בבעלותם 22,836 דונם על פי סקר קרקעות ואוכלוסין רשמי. 403 דונם מתוכם היו של מטעים ואדמות השקיה, 10,116 של גידולי דגנים, ואילו 33 דונם היו שטח בנוי.

בעקבות מלחמת העצמאות, ולאחר הסכם שביתת הנשק בין ישראל וירדן משנת 1949, עברה נובא לשליטה ירדנית.

בעקבות מלחמת ששת הימים עברה נובא לשליטה ישראלית.
מאז הקמת הרשות הפלסטינית, היישוב מנוהל במסגרת נפת חברון.

==כתובת נובא==

כתובת נובא המוצבת מעל גומחת התפילה של מסגד הכפר (צילום: אסף אברהם)

במסגד המרכזי של הכפר, המכונה בפי המקומיים 'מסגד עומר', מעל גומחת התפילה מוצבת כתובת בכתב ערבי כופי. הכתובת חקוקה על לוח אבן גיר (60 ס"מ אורך על 40 ס"מ גובה) וזה תוכנה (תרגום מערבית לעברית):

הכתובת פורסמה על ידי הארכאולוגים הישראלים ד"ר אסף אברהם ופרץ ראובן בכנס "חידושים בחקר ירושלים וסביבותיה", שהתקיים בשנת 2016 ב בירושלים.<ref></ref> החוקרים תארכו את הכתובת ל (על פי ניתוח אפיגרפי). בכתובת מוזכר שם הכפר נובא כהקדש (ואקף) עבור הסלע של 'בית אלמקדס' ו'מסגד אלאקצא'. בנוסף צוין בכתובת שם המקדיש - עומר בן אל-ח'טאב, הח'ליפה השני אשר כבש את ארץ ישראל וירושלים סביב שנת 638 לספירה. 

הכתובת בת כאלף שנה אולם ייתכן והיא משמרת מסורת הקדש קדומה יותר. לטענת החוקרים, השימוש במונח 'בית אלמקדס' ('בית המקדש') נקשר ישירות עם מבנה כיפת הסלע וזאת כחלק מתפיסה אשר ביקשה להאדיר מחדש את מעמדה של ירושלים ואת זיכרון מקדש שלמה המקראי. הכתובת מעידה על תהליך השפעתן של מסורות קדושה יהודיות מקומיות על התפתחות מסורות הקדושה המוסלמיות בארץ ישראל בראשית ימי האסלאם.

==קישורים חיצוניים==

* [http://www.palestineremembered.com/GeoPoints/Nuba_1462/index.html Welcome To The City of Nuba]
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
* [http://vprofile.arij.org/hebron/pdfs/Nuba.pdf Nuba Village (Fact Sheet)], המכון למחקר יישומי - ירושלים (ARIJ)
* [http://vprofile.arij.org/hebron/pdfs/Nuba_pro_en.pdf Nuba Village Profile], המכון למחקר יישומי - ירושלים (ARIJ)
* [http://vprofile.arij.org/hebron/images/Nuba%20Areal%20Photo.jpg Nuba aerial photo], המכון למחקר יישומי - ירושלים (ARIJ)
* [http://vprofile.arij.org/hebron/pdfs/needsfordevelopment/Nuba_vp_en.pdf The priorities and needs for development in Nuba village based on the community and local authorities’ assessment], המכון למחקר יישומי - ירושלים (ARIJ)
;כתובת נובא
* 

==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
רכסי פינליי

רכסי פינליי (באנגלית: Finlay Ranges) הם רכסי הרים המהווים חלק מהרי אומינקה בהרים הפנימיים בצפון פרובינציית קולומביה הבריטית שבקנדה.

שטח רכסי פינליי 4,818 קמ"ר. הרכסים מגיעים לגובה של 987 מטרים מעל פני הים. הרכסים כוללים את רכס באטלר ורכס ראסל. 

==מקור השם==
שם הרכס אומץ רשמית ב-7 בדצמבר 1950

==לקריאה נוספת==
* העדרם של קרחונים ברכסי פינלי:
<div class="mw-content-ltr">Jane G. Ferrigno, [https://books.google.co.il/books?id=Y6cY5OFeVa4C&pg=PA17&lpg=PA17&dq=%22Hazelton+Mountains%22&source=bl&ots=lmTdrHyWOV&sig=44iMyZBVtBFC_2BnPwq7SBADHYo&hl=en&sa=X&ved=0ahUKEwjy1JP1hr_ZAhVBKVAKHZsAApE4ChDoAQg9MAY#v=onepage&q=%22Hazelton%20Mountains%22&f=false U.S. Geological Survey Professional Paper], PP 16-17 </div>

==קישורים חיצוניים==
* [https://apps.gov.bc.ca/pub/bcgnws/names/12730.html רכסי פינליי] באתר ממשלת קולומביה הבריטית
* [http://www.summitsearch.org/places/finlay-ranges רכסי פינליי] באתר summitsearch
* [https://mapcarta.com/24251380 תצלום לוויין ומידע גאוגרפי]
* [https://www.yr.no/place/Canada/British_Columbia/Finlay_Ranges/ מזג אוויר עדכני עבור רכסי פינליי]
** [https://www.meteoblue.com/en/weather/forecast/week/finlay-ranges_canada_5952851 מתחזית מזג אוויר עדכנית עבור רכסי פינליי]
** [https://www.yr.no/place/Canada/British_Columbia/Finlay_Ranges/statistics.html סטטיסטיקות מזג אוויר עבור רכסי פינליי]

==הערות שוליים==

פינליי
פינליי
הרי אומינקה

הרי אומינקה (באנגלית: Omineca Mountains) או "האומינקה" ("Ominecas"), הם קבוצה של רכסי ההרים בצפון-מרכז פרובינציית קולומביה הבריטית שבקנדה.

הגבול הצפוני של הרים אלה הוא נהר פינליי, הגבול המזרחי הוא בקע הרי הרוקי (ואגם ויליסטון), הגבול הדרומי הם אגמי ניישן. מדרום להרי האומינקה מצוי מישור נצ'אקו, ממערב מצויים הרי סקינה והרי הייזלטון, מצפון לאומינקה מצוי מישור ספאציזי ורכסי סטיקיין, וממזרח (מעבר לבקע הרי הרוקי) מצויים רכסי מוסקווא.

הרי אומניקה מהווים חלק מקו פרשת המים של אמריקה (שבאזור זה מפריד בין הנחלים והנהרות הזורמים לכיוון האוקיינוס השקט, לבין אלה שזורמים לאוקיינוס הארקטי).

שטח ההרים 47,893 קמ"ר והם מגיעים לגובה של 2,400 מטרים מעל פני הים.

== רכסי הרים ==
רכסי הרים המהווים חלק מהרי האומינקה:
* רכסי פינליי
** רכס באטלר
** רכס ראסל
* רכסי הוגם
** רכס אקסלגולד
** רכס קאריבו הארט
** רכס קונלי
** רכס מיטצ'ל
** רכס סיקאני
** רכס סיטליקה
** רכס וייטל
* רכס מטסנטן
* רכס סמיואל בלק
* רכסי סוואנל
** רכס אספי
** רכס פישינג
** רכס ג'רמנסן
** רכס אינג'ניקה
** רכס קוואניקה
** רכס קוון יוטאסי
** רכס ליי
** רכס מק'קונל
** רכס אוסילינקה
** רכס פיק
** רכס טנאקיהי
** רכס טוצ'ה
** רכס וולברין
** רכס רדה
* רכסי טאטלאטוי

==לקריאה נוספת==
* <div class="mw-content-ltr">S. Holland, [https://web.archive.org/web/20160304185301/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-txt.pdf Landforms of British Columbia, Province of British Columbia], 1976, pp 63-65</div>

==קישורים חיצוניים==
* [http://apps.gov.bc.ca/pub/bcgnws/names/27198.html הרי אומינקה] באתר ממשלת קולומביה הבריטית
* [https://web.archive.org/web/20160303182612/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-physiographic-map.pdf מפה של אזור הרי אומינקה] באתר ממשלת קולומביה הבריטית
* [https://web.archive.org/web/20160303182612/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-physiographic-map.pdf מפה טופוגרפית של קולומביה הבריטית]
* [https://www.yr.no/place/Canada/British_Columbia/Omineca_Mountains/ מזג אוויר עדכני עבור הרי אומינקה]
** [https://www.yr.no/place/Canada/British_Columbia/Omineca_Mountains/statistics.html סטטיסטיקות מזג אוויר עבור הרי אומינקה]

==הערות שוליים==

*
אומינקה
אומינקה
סק"א מינסק

סק"א מינסק (מועדון הספורט הצבאי מינסק; בבלארוסית: Гандбольны клуб СКА-Мінск) היא קבוצת כדוריד מהעיר מינסק שבבלארוס והיא משחקת בליגה הבלארוסית בכדוריד.

הקבוצה נוסדה בשנת 1976 ומאז היא קבוצת פאר שמשחקת ברמות הגבוהות באירופה.
== תארים==
*ליגת האלופות (3): 1987, 1989, 1990
*גביע המחזיקות: 1983, 1988
*הסופרקאפ האירופי: 1989
*גביע האתגר: 2013
*ליגת העל הסובייטית בכדוריד/ליגת העל הבלארוסית בכדוריד (16): 1981, 1984, 1985, 1986, 1988, 1989, 1993, 1994, 1995, 1996, 1997, 1998, 1999, 2000, 2001, 2002
*הגביע הסובייטי/הגביע הבלארוסי (12) — 1980, 1981, 1982, 1998, 1999, 2000, 2001, 2006, 2012, 2019, 2022, 2023

== קישורים חיצוניים==

* 
* [http://www.eurohandball.com/ec/ehfc/men/2018-19/clubs/001807/SKA+Minsk דף באתר האיגוד האירופי]

קטגוריה:קבוצות כדוריד
קטגוריה:מינסק: מועדוני ספורט
סק"א נפטיאניק

סק"א נפטיאניק (ברוסית: ХК «СКА-Нефтяник» Хабаровск) היא קבוצת בנדי מקצוענית מהעיר חברובסק, המתמודדת בליגת העל הרוסית בבנדי. סק"א זכתה שלוש פעמים באליפות רוסיה וזכתה גם 6 פעמים בגביע הלאומי.

המועדון הוקם כמועדון ספורט צבאי בחסות הצבא האדום.

== תארים ==
*אליפות רוסיה (3): 2016/17, 2017/18, 2018/19
*הגביע הסובייטי (1) / הגביע הרוסי (5): 1987/88, 2001/02, 2003/04, 2014, 2016, 2017
*הסופרקאפ הרוסי (2): 2015, 2017
== קישורים חיצוניים ==
* 

* 
* 

קטגוריה:קבוצות בנדי רוסיות
קטגוריה:חברובסק: ספורט
כל הנגעים אדם רואה חוץ מנגעי עצמו

כל הנגעים אדם רואה חוץ מנגעי עצמו הוא ביטוי תנאי. משמעותו המקורית היא כלל בהלכות נגעים. שימושו העיקרי של הביטוי הוא שאדם מסוגל למתוח ביקורת על הזולת, אך אינו מוצא לנכון למתוח ביקורת דומה על עצמו.

==מקור הביטוי==
מקורו של הביטוי ב: 

המשמעות היא שכאשר יש צורך שכהן יבדוק נגע צרעת לדון בטומאתו או בטהרתו אין כהן רשאי לדון בנגע של עצמו, ויש צורך שכהן אחר יבדוק את נגעו. הרא"ש מסביר שהכהן יכול לומר לכהן אחר שאינו בקיא בהלכות נגעים שיש לטמא את נגעו, כיוון שסיבת הפסול אינה נובעת מחשד אלא מגזרת הכתוב.

==שימושו הרווח==
המשמעות הרווחת של הביטוי היא שאדם אינו מסוגל לראות את חסרונותיו. כך למשל מוצאים כהתנצלות בספרו של רבי עמנואל חי ריקי: 
ביטוי דומה למשמעות זו הוא הביטוי התלמודי: 

==בספרות החסידות==
הבעל שם טוב למד מביטוי זה שכל מום ופגם שאדם מוצא בעולם, סיבת הדבר שהוא מוצא פגמים היא משום שבו יש פגמים. "שנינו כל הנגעים אדם רואה חוץ מנגעי עצמו, ופירש הבעל שם טוב הקדוש, כל הנגעים שאדם רואה חוץ, זה נמשך מנגעי עצמו".

לפי פירוש זה דומה ביטוי זה לביטוי תלמודי אחר: 

==קישורים חיצוניים==

==הערות שוליים==

קטגוריה:הלכות נגעים
קטגוריה:ניבים וביטויים חז"ליים
רולס-רויס פנטום 8

רולס-רויס פנטום VIII (באנגלית: Rolls-Royce Phantom VIII) היא מכונית סלון יוקרתית אשר מיוצרת על ידי חברת רולס-רויס הבריטית החל משנת 2017. הדגם הוצג לראשונה בלונדון ב-27 ביוני 2017. הדגם הוגדר כדגם מודל 2018.

זה הדור השמיני של "רולס רויס פנטום", והשני שהושק על ידי רולס רויס תחת הבעלות של חברת BMW, שרכשה את המותג היוקרתי רולס-רויס בשנת 1998.
מחיר דגם ה"רולס-רויס פנטום VIII" החל מ-440,000 דולר.

==גרסאות==
"רולס-רויס פנטום VIII" זמין בשני אורכי גלגלים. גלגל ה-Wheelbase המוארך הוא 220 מ"מ (8.7 אינץ') יותר מהמודל הסטנדרטי.

* 4 דלתות - סלון, (דגם בסיס גלגלים רגיל (קצר) 3,552 מ"מ)
* 4 דלתות - סלון, (דגם בסיס גלגלים מוארך 3,772 מ"מ)

==תאוצות==
* בין 0 - 100 קמ"ש ב-5.3 שניות (דגם בסיס גלגלים רגיל (קצר))
* בין 0 - 100 קמ"ש ב-5.4 שניות (דגם בסיס גלגלים מוארך)

==ציוד==
* ראיית לילה.
* שיוט אקטיבי.
* תצוגת ראש.
* נקודה של WiFi עבור עד עשרה התקנים.
* פנסי לייזר עם טווח קורות גבוהות של יותר מ-600 מטר.
* מצלמה סטריאו משולבת בחזית השמשה הקדמית אשר סורק את הדרך קדימה ומתאים את ההשעיה באופן יזום.
* "רולס-רויס פנטום 8" משתמש ב"צמיג חותם" (צמיגים אשר "רולס רויס" פיתחה בשיתוף עם יצרנית הצמיגים הגרמנית "קונטיננטל" (Continental AG)). בתוך הצמיג קיימת שכבת קצף כדי להפחית את רעש הצמיגים עד 9 דציבלים.

== תמונות ==
<gallery mode="packed" heights="150">
קובץ:Rolls-Royce Phantom, IAA 2017, Frankfurt (1Y7A1733).jpg | "רולס-רויס פנטום VIII"
קובץ:RR Phantom VIII at European Motor Show Brussels 2018 003.jpg | "רולס-רויס פנטום VIII"
קובץ:RR Phantom VIII at European Motor Show Brussels 2018 002.jpg | "רולס-רויס פנטום VIII"
</gallery>

==לקריאה נוספת==
* [https://www.google.co.il/search?q=Rolls-Royce+Phantom+VIII&tbm=isch&source=iu&ictx=1&fir=pbs-564Ogku2GM%253A%252CoNrEznxaanxzMM%252C_&usg=__xjCZFkpNHUuGgsj-qM6W-aMUHlI%3D&sa=X&ved=0ahUKEwj9n6rD3Z_ZAhXQDOwKHSdKCkkQ9QEIKzAC#imgrc=pbs-564Ogku2GM: "רולס-רויס פנטום VIII" - תמונות]

==קישורים חיצוניים==

* 
* 
* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-2017
פנטום 8
קטגוריה:מכוניות בריטיות
בית עמרה

בית עמרה (خربة بيت عمرة) הוא כפר פלסטיני, הנמצא 12 ק"מ דרומית מערבית לחברון. הכפר נמצא בנפת חברון שבדרום יהודה ושומרון. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה 2,859 תושבים.

==היסטוריה==

=== העת העתיקה ===
בית עמרה מזוהה עם בית עמר, כפר המוזכר בתעודה שהתגלתה בשנת 2009 במהלך בפעילות למניעת שוד עתיקות של רשות העתיקות. בתעודה מצוין כי היא נחתמה ב"שנת ארבע לחרבן בית ישראל". לדעת החוקרים, סגנון הכתב תואם למאה השנייה לספירה, ולכן יש לתארך את התעודה לשנה הרביעית לאחר דיכוי מרד בר כוכבא, בשנת 140 לספירה בקירוב. מתעודה זו עולה שהישוב היהודי בדרום הר חברון שרד את המרד. בתעודה, שנחתמה בבית עמר, מכריזה אלמנה יהודייה שקיבלה את המגיע לה מנכסיו של בעלה המנוח. התעודה מזכירה שני כפרים נוספים בדרום הר חברון: אריסטובוליה וענב העליונה.<ref name=":0">אסתר אשל, חנן אשל ועדה ירדני, "שטר מ'שנת ארבע לחורבן בית ישראל': עדות נדירה לגזרות הדת אחרי מרד בר כוכבא?", קתדרה, 132 (תמוז תשס"ט), עמ' 5‑24.</ref><ref name=":1">Klein, E., and Raviv, D, 2012, “In the Footsteps of Ancient Documents and Inscriptions – Hiding Complexes in the Southern Hebron Hills”, in: M. Billig (ed.), Judea and Samaria Research Studies, Vol. 21, Ariel, pp. 89-105 [Hebrew].</ref><ref></ref><ref></ref>

באוגוסט 2010, נערך בכפר סקר ארכאולוגי, במהלכו נתגלתה מערכת תת-קרקעית מסועפת. במקום נמצאו חרסים וכלים התואמים את התקופה שבין המרד הגדול לבין מרד בר-כוכבא וסגנון אדריכלי התואם את שלהי ימי בית שני. בעקבות התעודה והממצא הארכאולוגי החוקרים העלו את הסברה שמדובר באחת ממערכות המסתור מימי מרד בר כוכבא.<ref name=":1" />

=== התקופה העות'מאנית ===
החוקר הצרפתי ויקטור גרן ביקר במקום בשנת 1863, ותיאר אותו כמקום חרב. הוא ציין שהחורבות התשתרעו על גבעה גדולה. בצדי הגבעה נחצבו בורות מים רבים, כמה מהם מכוסים באבנים שנועדו לעצור את הכניסה אליהם. מכל עבר אפשר היה לראות מחסנים תת-קרקעיים ישנים, שהיו שייכים לבתים שנהרסו. החורבות כוסו בשיחים. בנוסף במקום היו שרידים של שתי כנסיות הרוסות כמעט לחלוטין, שעדיין היו גלויים.

ב-1883, בסקר ארץ ישראל המערבית תואר המקום כ"אתר הרוס על גבעה, הדומה למאפיינים של חי'רבת עזיז. במקום נצפו בורות, קירות הרוסים, פירים של עמודים, ואבני משקוף".

==קישורים חיצוניים==

<div class="mw-content-ltr">
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
* [http://vprofile.arij.org/hebron/pdfs/Beit%20'Amra.pdf Beit 'Amra Village (Fact Sheet)]
* [http://vprofile.arij.org/hebron/pdfs/Beit%20'Amra_pro.pdf Beit 'Amra Village Profile]
* [http://vprofile.arij.org/hebron/images/Beit%20'Amra%20Areal%20Photo.jpg Beit 'Amra Village Area Photo]
* [http://vprofile.arij.org/hebron/pdfs/needsfordevelopment/Beit%20'Amra_vp_en.pdf The priorities and needs for development in Beit 'Amra village based on the community and local authorities’ assessment]
</div>
==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
הר נזר

הר נזר הוא הר בהרי רמים שבמזרח הגליל העליון, כשני קילומטר מקיבוץ מנרה ומתנשא לגובה 760 מטרים מעל פני הים.

שמו הערבי ג'בל אל בע'דאדייה (בגדידיה). הר נזר הוא שמורת טבע ששטחה כ-150 דונם (שמורת הר נזר נקראת גם שמורת סחלבים מנרה).

== הצמחייה בהר ==
בהר נזר ולרגליו יש ריכוז עשיר של 11 מיני סחלבים (בין היתר סחלב איטלקי ודבורנית הקטיפה, וכן
אגס סורי-פרח שכיח בפרחיית הר נזר
גייארדו), הפורחים בחודשי מרץ-אפריל. בסתיו פורחים כאן שלושה מיני כרכום.

חלק זה של השמורה נפגע קשות בקיץ 2006, כתוצאה מהפיכתו לאתר ארטילריה במהלך מלחמת לבנון השנייה. במערב השמורה נמצאים שטחי דגניים ובהם שיחים רבים של חלבלוב מגובשש, וחורש של אלון מצוי, לבנה רפואי ואגס סורי, אך האתר הבולט הוא מערת נזר.

צפונית לשמורה נמצאת פסגתו של הר נזר עצמו, המיוערת באורנים.

== מערת נזר ==
במדרון ההר נמצאת מערת נזר, שנוצרה מקריסתה של תקרת חלל המסה. שמה של השמורה והר נזר, מתקבל ממצוקים בסביבתו היוצרים כעין כתר. ההר מתנשא לגובה 760 מטר, אשר מאפשרת תצפית נוף לעבר הרי גולן, פסגות הגליל, דרום לבנון והגולן, על ההר ובשמורה שרידי קשתות חצובות ושרידי חומה שהקיפה את היישוב.

מערת נזר היא מערת בולען, קוטרה כשלושים מטר, שתקרתה התמוטטה ועומקה כ- 10 מטר. בקירות המערה נראים שרידי נטיפים. המערה שימשה בעבר את רועי הצאן באזור, תקרתה מפויחת ובקרקעיתה נמצאות גדרות אבן נמוכות ששימשו את הרועים. במערה דגרו בעבר יוני סלע ותנשמות, אולם מאז קיץ 2014 הפכה המערה לאתר מורשה לטיפוס צוקים. המקום משך אליו חובבי טיפוס רבים ובשל כך באישור רשות שמורות הטבע הותקנו על קירות המערה כ-26 מסלולי טיפוס ספורטיביים בדירוגים שבין 6b ועד 9a. הירידה היחידה ללא חבל נמצאת מצדו המערבי של הבולען (כשמתחילים להקיף אותו עם כיוון השעון מגיעים אליה מהר).

== הערות שוליים ==

נזר
קטגוריה:רכס רמים
הר לבן

הר לבן הוא הר בגובה של 670 מ' בצפון הנגב. מיקומו בקצה הצפוני של רמת מטרד, כ-8 קילומטרים ממערב לעבדת הקדומה.

השם "הר לבן" הוא תרגום שמו הערבי של ההר ג'בל אל-אביד. ההר נקרא כך על שם אדמתו הבהירה וסלעי הגיר הלבנים שלו.

שתי שלוחות נמשכות מן ההר צפונה, לעבר עמק נחל ציפורים. קצות השלוחות צופות על רכסי הנגב הצפוני ועל חולות עגור וניצנה שבמערב הנגב הצפוני. במורדות ההר מתחיל נחל לבן.

האקלים בהר צחיח והצמחייה דלילה מאוד.

== הערות שוליים ==

לבן
צוקי עובדה

צוקי עובדה הם מצוקים תלולים של קירטון וצור מגיל הסנון המצויים בהרי אילת.

צוקי עובדה תוחמים את בקעת עובדה במערב ומפרידים בין בקעת עובדה במזרח לבין הרמה הגבוהה של שדה אברהם ונחל גרזי במערב. אורכם של המצוקים כ-10 ק"מ, והם מתנשאים בשיעור של 60–70 מ' מעל למישור הבקעה. כיוונם הוא מצפון-מערב לדרום-מזרח. מעלה צנחנים ומעלה עקוף הם המעברים היחידים המגיעים אל ראש צוקי עובדה ממזרח. לרגלי צוקי עובדה התגלו ציורי סלע, הסמוכים לנתיבים קדומים שירדו בצוקים אל בקעת עובדה ואל הערבה.

בעקבות הצטברות סחף נחלים, הייתה התיישבות חקלאית רבה בבקעת עובדה הסמוכה.

צוקי עובדה, נקראים על שם מבצע עובדה שהתרחש בשנת 1949 לקראת סוף מלחמת העצמאות, ובמהלכו נכבש (בין היתר) גם שטחה.

בית הספר להנדסה צבאית (בהל"צ), הנמצא בצוקי עובדה, הוא הגוף היחידי והבלעדי בצה"ל המכשיר למקצועות החבלה, המיקוש והצמ"ה (ציוד מכני הנדסי).

== לקריאה נוספת ==
*אריה יצחקי (1979), מדריך ישראל- הר הנגב וחבל אילות.
*מנחם מרקוס (2001) ,מדריך ישראל החדש- הר הנגב והערבה.

== הערות שוליים ==

קטגוריה:הרי אילת
קטגוריה:ישראל: רכסי הרים
קטגוריה:הנגב: הרים
נחל רמון

נחל רמון הוא ערוץ הניקוז הראשי של מכתש רמון. בערבית הוא נקרא ואדי א-רמאן, כשמו הערבי של המכתש כולו. אורכו של הנחל כ-40 ק"מ.

== מסלול הנחל ==
ראשיתו של נחל רמון במעלה ערוד, שבפינתו הדרומית - מערבית של המכתש. הוא זורם דרך ערוץ שטוח לאורך קרקעית המכתש, כשהוא עובר בין גבעות הבזלת של קרני רמון להר ערוד. במורד זרימתו אוסף הנחל מאות ערוצים קצרים ותלולים היורדים מן המצוק הצפוני והדרומי של המכתש. סמוך לדרך קו צינור הנפט פונה הנחל דרומה וממשיך בפיתולים אל שער רמון, אשר משמש כפרצה טבעית בקיר הדרומי של המכתש. דרך הפרצה הטבעית יוצא נחל רמון אל נחל נקרות שמחוץ למכתש, ומכאן נובע באפיק הנחל, המעיין עין סהרונים. סמוך למעיין בנוי ח'אן סהרונים הנבטי, שעל דרך הבשמים.
== תופעות גאולוגיות בנחל ==
בנחל רמון, ממערב ובסמוך לכביש 40, מצוי קיר טבעי ובו מספר תופעות גאולוגיות שנחשפו עם התחתרות הנחל:
* סיל - מחדר מגמטי אופקי החודר בין שכבות הסלע האופקיות. הסיל נראה קטוע כיוון שהוא התקדם בסדקים הנמצאים בסלע. לאחר שנוצר, הוא עבר תהליכי בלייה על ידי תמיסות חמות בתת-הקרקע. גבישי מינרלים בסיל הוחלפו בחרסיות, כגון קאולין. בסיל נחשפים קסנוליתים - חלקים מהסלע הקדום שנקרעו בזמן התקדמות המגמה והתערבבו בה. אבן החול שבאה במגע עם המגמה התחממה ונאפתה, והפכה לקוורציט קשה שצבעה סגול כהה.
*דייק והעתק - בצידו המערבי של הקיר ישנו שבר שעוצמת ההעתקה עליו היא לפחות 6 מטרים והוא "העתק נורמלי". לאורך ההעתק חדר דייק טרכיטי אשר ניצל את מישור החולשה של ההעתק וחדר לאורכו.
* תעלה אירוזיבית – מעל הדייק ניתן לראות תעלה אירוזובית החושפת ערוץ נחל קדום שזרם בניצב לנחל רמון. התעלה מלאה באבן חול שהורבדה באפיק הקדום ומילאה אותו.

<gallery heights="180" mode="packed">
קובץ:Sill in Nahal Ramon.jpg|סיל (השכבה הלבנה) בנחל רמון. מתחתיה שכבה סגולה של קוורציט שנוצרה בעת חימום אבן החול על ידי הסיל
קובץ:Sill in Nahal Ramon 2.jpg
קובץ:Ramon Fault.jpg|העתק בנחל רמון
</gallery>

== הערות שוליים ==

רמון
קטגוריה:מכתש רמון
קטגוריה:שביל ישראל
נחל יסף

נחל יסף הוא נחל במערבו של הגליל העליון. אורכו כ-16–20 ק"מ.

== מקור השם ==
הנחל נקרא בערבית "ואדי אל-ח'וישין" ו-"ואדי אל עמיק" (وادي الخوشين ووادي الأميك) ופירוש שמו הוא "הנחל העמוק". השם העברי יסף מושפע ככל הנראה מצליל שמו של הכפר העתיק יסיף שנמצא בסמיכות.

== מסלול הנחל ==
ראשיתו של הנחל היא ביישוב כישור ומשם הוא יורד מערבה תוך כדי שהוא עובר דרומית לבית ירכא ובין ג'וליס וכפר יאסיף. ליד ג'וליס יוצא הנחל מתחום הגליל העליון אל מישור חוף הגליל, ונשפך אל הים התיכון בסמוך לאתר חצרות יסף. לנחל שני יובלים עיקריים: נחל זך ונחל יצהר, שמתחברים אליו באזור מישור החוף.

== זיהום הנחל ==
בשנת 2009 החלו דיווחים רבים על זיהום של מי הנחל, מי התהום וכן את חוף הים וגדודיות הסלעים (שברי הסלעים שעברו תהליכי גידוד) שבקו החוף. המשרד הישראלי להגנת הסביבה החל בקביעת תקנות והליכים לשיפור איכות המים בנחל. בסיור לאורך הנחל שנערך בינואר 2009 נצפה זרימת שפכים אל הנחל. המים, המלווים בקצף ובריח רע זרמו לכיוון ערוץ הנחל הזורם מערבה אל הים התיכון.

== אתרים בסמוך לנחל ==
==== אמת המים של עכו ====
אמת המים של עכו
בסמוך לנחל ניתן למצוא את אמת המים לעכו שנבנתה בשנת 1815 בידי שליט עכו סולימאן פחה על מנת להעביר מים מאזור כברי לשלל תושבי עכו. אמת המים הייתה פעילה עד לקום המדינה. קטע הקשתות הגבוה ביותר של אמת המים ניצב לגובה של 13 מטרים וניצב מעל לאפיק הנחל.

==== מתלול נחל יסף ====
יחידה קטנה יחסית בגבול הסקר הדרומי. היחידה הזו כוללת את ערוצו המרכזי והעליון של נחל יסף. יחידה זו מתנקזת לנחל יסף.

==== חצרות יסף ====
על גדתו הצפונית של הנחל נמצאות חצרות יסף - שם שניתן ליחידת דיור זמני ששימשה את גלי העלייה הגדולים מאתיופיה ומברית המועצות. חצרות יסף נבנו בשנת 1991.

== לקריאה נוספת ==
*חצרות יסף
*אמת עכו

== קישורים חיצוניים ==
*[https://web.archive.org/web/20160304212857/http://www.deshe.org.il/_Uploads/dbsAttachedFiles/galil_maaravi_241012small.pdf סקר הגליל העליון]
*[http://amudanan.co.il/w/P746491 אמת המים לעכו-קשתות נחל יסף]
*[http://dugrinet.co.il/node/1888 מחוז צפון במשרד הפנים נדרש לפעול להפסקת זיהום נחל יסף]

== הערות שוליים ==

יסף
קטגוריה:נחלי ישראל הנשפכים לים התיכון
קטגוריה:מישור החוף: נחלים
הר יטבתה

הר יטבתה הוא הר בדרום ישראל ומצפון-מזרח להר הרמן, מדרום למצפה רמון ומצפון-מערב לשמורת יטבתה.

שמו הערבי הוא ג'בל ע'דיאן ומקורו בנווה המדבר של עין יטבתה (עין ע'דיאן).

ההר מתנשא לגובה של 342 מטרים ומהווה חלק מהרי אילת. מיקומו על גב שלוחה בפרשת המים שבין נחל ארגמן לנחל יטבתה, סמוך לשביל מעלה צאלה העולה מיטבתה לבאר מולחן. ההר צופה על דרום הערבה, שמורת יטבתה, הרי אדום וראש מפרץ אילת. הר יטבתה הוא אחד החלקים המרכיבים את שמורת יטבתה והוא נמצא בקבוצת ההרים המקיפה שמורה זו.

== קישורים חיצוניים ==

== הערות שוליים ==

יטבתה
קטגוריה:יטבתה
אל-בורג'

אל-בורג' (בערבית: البرج תרגום: המגדל) הוא כפר פלסטיני, הממוקם כעשרים ק"מ מדרום-מערב לחברון. הכפר נמצא בנפת חברון, בדרום מערב חבל יהודה. לפי נתוני הלשכה הפלסטינית המרכזית לסטטיסטיקה, בשנת 2007 מנתה האוכלוסייה בכפר כ-2,578 תושבים.

ב-1838, אל-בורג' תואר כמקום חורבות נטושות, כחלק מהאזור בין ההר לעזה, ותחת שליטת העיר חברון.

במפקד 1931 של ארץ ישראל נספרה אוכלוסיית אל בורג' תחת דורא.

בעקבות מלחמת העצמאות, ולאחר הסכם שביתת הנשק בין ישראל וירדן משנת 1949, עבר אל-בורג' לשליטה ירדנית.

בשנת 1961, האוכלוסייה של אל בורג' מנתה 712 נפש.

מאז מלחמת ששת הימים ב-1967, אל-בורג' נמצא תחת שליטה ישראלית.

==קישורים חיצוניים==

<div class="mw-content-ltr">
* [http://www.palestineremembered.com/GeoPoints/al_Burj_8460/index.html Welcome To al-Burj]
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
* [http://vprofile.arij.org/hebron/pdfs/Al%20Burj.pdf Al Burj Village (Fact Sheet)], Applied Research Institute - Jerusalem (ARIJ)
* [http://vprofile.arij.org/hebron/pdfs/Al%20Burj_pr_en.pdf Al Burj Village Profile], ARIJ
* [http://vprofile.arij.org/hebron/images/Al%20Burj%20Areal%20Photo.jpg Al Burj Village Area Photo], ARIJ
* [http://vprofile.arij.org/hebron/pdfs/needsfordevelopment/Al%20Burj_vp_en.pdf The priorities and needs for development in Al Burj village based on the community and local authorities’ assessment], ARIJ
</div>

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
נחל חיון

טייסת הפלמ"ח במלחמת השחרור טסה מעל שפך נחל חיון]]

נחל חיון הוא נחל אכזב המתחיל מבקעות הנגב הדרומי, וממשיך דרך המישורים של הנגב הדרומי עד שנשפך אל נחל הערבה. אורכו כ-68 ק"מ ואגן הניקוז שלו הוא מהגדולים בנחלי הנגב.

שמו של הנחל בערבית, ואדי אל-חיאני (בעברית: נחל הנחשים) מתייחס רק לחלקו העליון, בעוד חלקו התחתון של נחל חיון נקרא בערבית ואדי אחניק. נראה שהשם העברי חיון הושפע מהצליל של השם הערבי ונקבע כשמם של שני חלקי הנחל.

ראשיתו של נחל חיון במפגש הנחלים היורדים מרכס הר בשמת ומצוקי תמנע ומתלכדים בדרום לכיוון בקעת עובדה: נחל בטמים (ואדי אם בוטמה), נחל מלחן, נחל שרביט ונחל בקעתיים. מן הבקעה מתחלחל נחל חיון לכיוון צפון בעמק בעל חתך ערבה, שבאמצעותו הוא חוצה את מישור חיון. נחל חיון מתלכד עם נחל הערבה בצפון ערבת יפרוק. כ-17 ק"מ מצפון לבקעת עבדה נחל צניפים נשפך אל נחל חיון, שם פונה הנחל לצפון-מזרח.

לאורך הנחל מצויה צמחייה רבה יחסית לסביבתו המדברית ומשמשת מזון לבעל חיים באזור הנחל. בקרבת ערוץ הנחל נמצא אתר בורות גרזי.

== הערות שוליים ==

חיון
קטגוריה:הערבה
גבעת עמרם

גבעת עמרם היא התרוממות קרקע דמוית טרפז במרכז בקעת עמרם שבהרי אילת. הגבעה בנויה סלע געש ובראשה טבלה של אבן חול אדומה. פסגת הגבעה חולשת על נחל צפונות, וצופה על בקעת עמרם, דרום הערבה, ראש מפרץ אילת והרי האדום.

הגבעה מתרוממת 475 מ' מעל פני הים, סמוך אליה - גבעת יוכבד.

גבעת עמרם היא גוש של סלעי געש מעידן הפרה-קמבריום. המצוקים הסוגרים על הבקעה בנויים מאבני חול צבעוניות, ומעליהם יש מצוקים של סלעי גיר וחרסית. בקעת עמרם היא דמוית מכתש בהרי אילת, כ-10 ק"מ מצפון לאילת. אורכה כ-4 ק"מ, רוחבה המרבי כ-3 ק"מ והיא מוקפת משלושה עברים מצוקים המתנשאים כ-400 מ' מעל קרקעיתה, ופתוחה כלפי מזרח אל הערבה.

== הערות שוליים ==

עמרם
הר גרופית

הר גרופית הוא הר בהרי אילת, מצפון לערוץ נחל יתרו, כ-3 ק"מ ממערב לקיבוץ קטורה בצפון בקעת עובדה.

השם הולך בעקבות צליל שמו הערבי של ההר (ג'בל אום ג'ריפינה), שפירושו ההר הגורף או הר הסחף. מן ההר יש תצפית נאה על בקעת עובדה.

ההר מתרומם מערבה מצומת גרופית, כ-555 מ' מעל פני הים. ההר חשוף ומבותר בהרבה ערוצים, המתחברים בחלקם אל נחל גרופית היורד מזרחה, ובחלקם אל הנחלים כסוי ויתרו, היורדים מערבה אל בקעת עובדה. בירכיתי הר גרופית, דרומה, מעלה תלול ובו מתפתל שביל מהערבה לאורך נחל יתרו אל בקעת עובדה.

== הערות שוליים ==

גרופית
מיצובישי Freeca

מיצובישי Freeca (ביפנית: 三菱・フリーカ, באנגלית: Mitsubishi Freeca) הוא מיניוואן, 5 דלתות, מתוצרת ההתאגיד הרב-לאומי מיצובישי מוטורס היפני, אשר מיוצר משנת 1997 ועד היום.

הדגם יוצר בעיקר לשוקי אסיה, למדינות סין, טיוואן והפיליפינים והופיע בסרטים וסרטי טלוויזיה.

==תצורות "מיצובישי Freeca"==

* מיניוואן
* טנדר

== תמונות ==
<gallery mode="packed" heights="130">
Mitsubishi Freeca of Taoyuan International Airport Co. Ltd. Parked in Front of Observation Tower, Aviation Museum 20130928.jpg | "מיצובישי Freeca"
Mitsubishi Freeca China 2014-04-30.JPG |מיצובישי Freeca
Mitsubishi Freeca of USTV DJ-3427 20100618b.jpg |מיצובישי Freeca
Shihding Service Area 20060622.jpg |מיצובישי Freeca
Mitsubishi Freeca Truck Left Side View 20140412.jpg |מיצובישי Freeca - טנדר
Mitsubishi Freeca Truck Parked at Alley 8, Lane 177, Minsheng East Road Section 5, Taipei 20151218.jpg |מיצובישי Freeca - טנדר
Mitsubishi Freeca Truck Left Front View 20140412.jpg |מיצובישי Freeca - טנדר
</gallery>

==ראו גם==
* מיצובישי מוטורס

==לקריאה נוספת==
* [http://cars--reviews.com/content/mitsubishi-freeca.html "מיצובישי Freeca" - תמונות] (cars--reviews.com/content/mitsubishi-freeca)
* [https://www.google.co.il/search?q=Mitsubishi+Freeca&tbm=isch&source=iu&ictx=1&fir=NRTMikqea7XZtM%253A%252CqfYvwMXTEypRzM%252C_&usg=__n0mjfv_NGeKAsvduZag4GYIVCmM%3D&sa=X&ved=0ahUKEwjv79DD_p_ZAhUBy6QKHXO3AbsQ9QEIMjAC#imgrc=NRTMikqea7XZtM: "מיצובישי Freeca" - תמונות]

==קישורים חיצוניים==

* 
* 

==הערות שוליים==

קטגוריה:מיניוואנים
קטגוריה:טנדרים
קטגוריה:דגמי מכוניות שהושקו ב-1997
קטגוריה:כלי רכב המיוצרים באינדונזיה
קטגוריה:כלי רכב המיוצרים בדרום אפריקה
קטגוריה:כלי רכב המיוצרים בטאיוואן
קטגוריה:כלי רכב המיוצרים בפיליפינים
Freeca
גדעון שכטמן

גדעון שכטמן (נולד ב-14 בפברואר 1947 בירושלים) הוא מתמטיקאי ישראלי, המכהן כפרופסור במחלקה למתמטיקה במכון ויצמן למדע.

==ביוגרפיה==
שכטמן נולד, גדל והתחנך בשכונת רחביה בירושלים. הוריו עלו לישראל לפני מלחמת העולם השנייה מרומניה ומפולין במסגרת עליית הנוער.

הוא סיים את לימודי הדוקטורט במתמטיקה בשנת 1977 באוניברסיטה העברית בירושלים בהדרכתו של פרופ' יורם לינדנשטראוס, חתן פרס ישראל למתמטיקה. לאחר מכן היה פוסט דוקטורנט באוניברסיטת אוהיו, ארצות הברית כאורח של פרופ' ויליאם ב. ג'ונסון . בשנת 1980 הצטרף למחלקה למתמטיקה במכון ויצמן למדע.
תחום המחקר המרכזי שלו הוא אנליזה פונקציונלית בדגש על גאומטריה של מרחב בנך. בתוך תחום זה, תרומותיו העיקריות הן בגאומטריה של מרחבי לבג, התאוריה המקומית של מרחבים נורמיים והתאוריה הלא-ליניארית של מרחבי בנך. יש לו גם תרומות חשובות לקשר בין מרחבי בנך לבין הגאומטריה של מרחבים מטריים ולתורת ההסתברות.

במהלך שנות עבודתו, שכטמן היה מדען אורח במוסדות אקדמיים מובילים בעולם, ביניהם אוניברסיטת טקסס, אוניברסיטת טקסס A&M, MSRI, חטיבת המחקר של מיקרוסופט (ברדמונד), אוניברסיטת ניו יורק ואוניברסיטת פרינסטון.

כמו כן הוא מכהן כחבר מערכת במספר מגזינים אקדמיים מובילים, כמו Israel Journal of Mathematics, GAFA, Journal of Functional Analysis, Commentationes Mathematicae ו-AGMS.

גדעון שכטמן היה נשוי לפרופ' עדנה שכטמן, אב לארבעה.

==קישורים חיצוניים==

* , דף הבית
* 
* , Simons foundation
* , MSRI

קטגוריה:סגל מכון ויצמן למדע: מתמטיקה ומדעי המחשב
קטגוריה:מתמטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1947
מארק ג'וליאנה

מארק ג'וליאנה (באנגלית: Mark Guiliana, נולד ב-2 בספטמבר 1980, ניו ג'רזי, ארצות הברית) הוא מתופף ומלחין אמריקאי.

נודע במסגרת שיתוף הפעולה רב השנים שלו עם אבישי כהן (2003–2008), ולאחר מכן שיתף פעולה עם אמנים ידועים נוספים, ביניהם בראד מלדאו, דייוויד בואי, דאפר יוסף, ג'ון סקופילד, טיגראן חמסיאן, מתיסיהו, והרכב Phronesis.

הרכבים שהוביל הם Heernt, Mark Guiliana Jazz Quartet, ו-Beat Music.

== דיסקוגרפיה ==
=== כמוביל ===

* A Form of Truth (2013)
* My Life Starts Now (2014)

;עם Heernt
* Locked in a Basement (2006)

;עם Mark Guiliana Jazz Quartet
* Jersey (2017)
* Family First (2015)
;עם Beat Music
* Beat Music (2012)
* The Los Angeles Improvisations (2014)
* BEAT MUSIC! BEAT MUSIC! BEAT MUSIC! (2019)

;עם בראד מלדאו
* Mehliana: Taming the Dragon (2014)
* Finding Gabriel (2019)
=== כמלווה ===
;עם דייוויד בואי
* Blackstar (2016)
* Nothing Has Changed, "Sue (Or in a Season of Crime)" (2014)

;עם אבישי כהן
* Lyla (2004)
* At Home (2005)
* Continuo (2006)
* As Is... Live At The Blue Note (2007)
* Gently Disturbed (2008)
* (2008) שעות רגישות
* (2021) Two Roses

;עם דאפר יוסף
* Abu Nawas Rhapsody (2010)

;עם דניאל זמיר
* שיר נחמה (2012)

;עם דייב דאגלס
* High Risk (Greenleaf, 2015)
* Dark Territory (Greenleaf, 2016)

;עם אהרון דוגן
* Theory of Everything (2010)

;עם יאנק גוויזדאלה
* It Only Happens Once (2012)

;עם Dumpster Hunter
* Frustration in Time Travel (2013)

;עם Jason Lindner ("Now VS Now")
* Now VS Now (2009)
* Earth Analogy (2013)

;עם ליונל לואקה
* Heritage (2012)

;עם מתיסיהו
* Akeda (2014)

;עם דוני מקסלין
* Perpetual Motion (2011)
* Casting for Gravity (2012)
* Fast Future (2014)
* Beyond Now (2016)

;עם כריס מוריסי
* North Hero (2013)
עם Gretchen Parlato
* Live in NYC (2013)
עם Phronesis
* Alive (2010)

;עם בראד שפליק
* Across the Way (2011)
* Mob of Unruly Angels (2010)
עם Young Astronauts Club
* Montréal (Mark Guiliana Mixes) (2015)

== קישורים חיצוניים ==

* 
* [http://www.moderndrummer.com/?s=mark+guiliana moderndrummer.com*] [http://www.drummerworld.com/drummers/Mark_Guiliana.html drummerworld.com]
* [https://web.archive.org/web/20150226181143/http://idhitthatpodcast.podomatic.com/entry/2013-06-02T03_11_56-07_00 2013 Audio Interview with Mark Guiliana from the Podcast "I'd Hit That"]
* [http://sightsoundrhythm.tumblr.com/post/131960888421/markguiliana SIGHT/SOUND/RHYTHM Interview w/ Mark Guiliana, 2015]

== הערות שוליים ==

קטגוריה:מנצחים אמריקאים
קטגוריה:מוזיקאים אמריקאים
קטגוריה:מלחינים אמריקאים
קטגוריה:מתופפים אמריקאים
קטגוריה:נגני ג'אז: מתופפים
קטגוריה:אמריקאים שנולדו ב-1980
דיר אל-עסל אל-פוקא

דיר אל-עסל אל-פוקא (בערבית: دير العسل الفوقا) הוא כפר פלסטיני, הנמצא במרחק של 16 ק"מ מערבית לחברון. הכפר נמצא בנפת חברון במרכז חבל יהודה. לפי נתוני הלשכה הפלסטינית המרכזית לסטטיסטיקה, הכפר מנה יותר מ-1,600 תושבים בשנת 2007.
==אטימולוגיה==
לדברי פאלמר, השם דיר אל-עסל פירושו "מנזר הדבש".
==היסטוריה==
ב-1838 תואר המקום כחרב ונטוש, וכחלק מן השטח שבין ההרים לעזה, הכפוף לשליטת העיר חברון.

ב-1883 תואר המקום בסקר ארץ ישראל המערבית כ"יסודות וערימות של אבנים, מערות, בורות, וקפלה הרוסה, כנראה ביזנטית"

בזמן המפקד 1931 של ארץ ישראל, אוכלוסיית הכפר, אשר כונתה חירבת אל-עסל אל-גרבייה, נספרה תחת דורא.

בעקבות מלחמת העצמאות, ולאחר הסכמי שביתת-הנשק של 1949, עבר דיר אל-עסל אל-פוקא משליטה בריטית לירדנית.
בשנת 1961 הייתה אוכלוסיית הכפר 282 נפש.

לאחר מלחמת ששת הימים, דיר אל-עסל אל-פוקא עבר לשליטה ישראלית.

==קישורים חיצוניים==

*[http://www.palestineremembered.com/GeoPoints/Dayr_al__Asal_al_Fuqa_2123/index.html Welcome to Dayr al-'Asal al-Fuqa]
*[http://vprofile.arij.org/hebron/pdfs/Deir%20al%20'Asal%20al%20Fauqa.pdf Deir al 'Asal al Fauqa village (fact sheet)], המכון למחקר יישומי - ירושלים (ARIJ)
*[http://vprofile.arij.org/hebron/pdfs/Deir%20al%20'Asal%20al%20Fauqa_pr_en.pdf Deir al 'Asal al Fauqa village profile], המכון למחקר יישומי - ירושלים (ARIJ)
*[http://vprofile.arij.org/hebron/images/Deir%20al%20'Asal%20al%20Fauqa%20Areal%20Photo.jpg Deir al 'Asal al Fauqa Village aerial photo], המכון למחקר יישומי - ירושלים (ARIJ)
*Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
הלל בר

הלל בר הוא קצין צה"ל בדרגת אלוף-משנה בדימוס, שפיקד על גדוד 890, יחידת מורן וחטיבת עציון.

== שירות צבאי ==
עם גיוסו לצה"ל בשנת 1974 התנדב בר לסיירת מטכ"ל. לאחר טירונות צנחנים החל מסלול הכשרה כלוחם ביחידה אך בהמשך הודח מן המסלול והשלים את מסלול הלוחם בחטיבת הצנחנים, בגדוד 890. הוא עבר קורס מ"כים חי"ר וקורס קציני חי"ר ועם סיומו שב לצנחנים ושימש כמפקד מחלקה ופלוגה. בשנים 1979–1980 מונה למפקד פלוגת הנ"ט החטיבתית. בר לחם במלחמת לבנון הראשונה ובשנים 1983–1984 פיקד על גדוד הנח"ל 950 ובשנתיים הבאות פיקד על גדוד 890, והוביל אותו בלחימה ברצועת הביטחון בלבנון. בשנים 1987–1989 על יחידת מורן ובשנים 1991–1992 פיקד על חטיבת עציון.

==הערות שוליים==

 
קטגוריה:מפקדי יחידת מורן
קטגוריה:מפקדי חטיבת עציון
קטגוריה:מפקדי גדודים בחטיבת הצנחנים
קטגוריה:אלופי-משנה בצה"ל
קטגוריה:ישראלים שנולדו במאה ה-20
קטגוריה:חיילי חיל הרגלים במלחמת לבנון הראשונה
מיצובישי קולט 800/1000F/1100F/11F

מיצובישי קולט 800/1000F/1100F/11F (באנגלית: Mitsubishi Colt 800/1000F/1100F/11F) הן הסדרות הראשונות של מכונית נוסעים, במספר תצורות, כאשר התצורה הנפוצה היא מכונית סופרמיני מתוצרת התאגיד הרב-לאומי מיצובישי מוטורס היפני, אשר יוצרו בין השנים 1965–1971.

עד שנת 1970 היצרן היה קרוי Mitsubishi Heavy Industries (משנת 1970 התאגיד הרב-לאומי מיצובישי מוטורס). 

==סדרות "מיצובישי קולט" (בין השנים 1965-1971)==
* קולט 800 (ביפנית: "三菱・コルト800")
* קולט 1000F (ביפנית: "コルト1000F"),
* קולט 1100F
* קולט 1100F ספורט (באנגלית: "Colt 1100F Sport")
* קולט 11F

==תצורות "מיצובישי קולט" (בין השנים 1965-1971)==
* 2 דלתות Fastback
* 3 דלתות האצ'בק בתצורה Liftback
* 4 דלתות Fastback
* 3 דלתות סטיישן
* 3 דלתות מסחרית
* 2 דלתות - טנדר

== תמונות ==
<gallery mode="packed" heights="60">
קובץ:Mitsubishi-Colt1000Frear.JPG | מיצובישי קולט 1000F
קובץ:Mitsubishi Colt 1100.jpg | מיצובישי קולט 1100
קובץ:Mitsubishi Colt 1100 Sedan.jpg | מיצובישי קולט 1100
קובץ:Mitsubishi Colt 1100 rear.jpg | מיצובישי קולט 1100
קובץ: Mitsubishi Colt 1100F Fastback.jpg | מיצובישי קולט 1100F
קובץ:Mitsubishi Colt 1100F (16036324866).jpg | מיצובישי קולט 1100F, תצורת 3 דלתות
קובץ:Mitsubishi Colt 1100F.jpg | מיצובישי קולט 1100F
</gallery>

==ראו גם==
* מיצובישי מוטורס
* מיצובישי קולט 600
* מיצובישי קולט
* מיצובישי קולט 1500/1200/1100/1000

==קישורים חיצוניים==

* 
* 
* [http://www.mitsubishi-motors.com/ מיצובישי מוטורס] - אתר החברה

==הערות שוליים==

קטגוריה:מיניוואנים
קטגוריה:מכוניות סופרמיני
קטגוריה:מכוניות סטיישן
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1965
קטגוריה:כלי רכב יפניים
קולט 800/1000F/1100F/11F
החלטה 42 של מועצת הביטחון של האו"ם

החלטה 42 של מועצת הביטחון של האו"ם היא החלטה שהתקבלה ב-5 במרץ 1948 על ידי מועצת הביטחון של האומות המאוחדות.

ההחלטה קראה לחברות הקבועות במועצת הביטחון להתייעץ ביניהן על המצב בארץ ישראל ולהמליץ על דרך פעולה בפני כל חברות מועצת הביטחון בנושא זה. ההחלטה גם קראה לכל הממשלות והעמים, ובמיוחד אלה מסביב לארץ ישראל, לסייע בכל מצב אפשרי. 

8 מדינות תמכו בהחלטה, 0 התנגדו וארגנטינה, סוריה ובריטניה נמנעו.

==ראו גם==
* תוכנית החלוקה
* מלחמת העצמאות
* החלטה 43 של מועצת הביטחון של האו"ם

==קישורים חיצוניים==
*[https://undocs.org/S/RES/42(1948) נוסח ההחלטה]

42
חדב אל-פוואר

חדב אל-פוואר (בערבית: حدب الفوّار) הוא כפר פלסטיני הממוקם שבעה ק"מ דרומית מערבית לחברון. הכפר נמצא בדרום הר חברון ובנפת חברון. לפי נתוני הלשכה הפלסטינית המרכזית לסטטיסטיקה, בשנת 2007 מנתה אוכלוסיית הכפר 1,918 תושבים.

==קישורים חיצוניים==
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
* [http://vprofile.arij.org/hebron/pdfs/Hadab%20Al%20Fawwar.pdf Hadab Al Fawwar Village (fact sheet)], Applied Research Institute - Jerusalem (ARIJ) 
* [http://vprofile.arij.org/hebron/pdfs/Hadab%20Al%20Fawwar_pr_en.pdf Hadab Al Fawwar Village profile], ARIJ
* [http://vprofile.arij.org/hebron/images/Hadab%20al%20Fawwar%20Areal%20Photo.jpg Hadab Al Fawwar Village aerial photo], ARIJ
* [http://vprofile.arij.org/hebron/pdfs/needsfordevelopment/Hadab%20al%20Fawwar_vp_en.pdf The priorities and needs for development in Hadab al Fawwar village based on the community and local authorities' assessment], ARIJ

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
ח'ירבת סאפא

ח'ירבת סָאפָא (בערבית: خربة صافا תעתיק: צאפא. הפירוש המילולי: נקייה, או: בהירה) הוא כפר פלסטיני קטן בנפת חברון, 12 ק"מ צפונית־מערבית לחברון. ושייך מנהלית לבית אומר. 

בכפר ובסביבתו מספר מעיינות, כמו: עין אל-מסייה, עין ג'ינן, עין ח'לת אל-פורן, המשמשים לשתייה ולהשקיית גידולים חקלאיים.

== אוכלוסייה ==
{| class="wikitable"
| colspan="3" |מפקדי אוכלוסין - ח'רבת צאפא
|
|-
|שנה
|תושבים
|מקור
|הערות
|-
|1961
|261
|<ref name=":0"></ref>
|
|-
|1997
|795
|<ref name=":0" />
|
|-
|2006
|1,105
|(*) 
|
|-
|2017
|1,299
|(*)
|
|}
<small>(*) נתוני הלשכה הפלסטינית המרכזית לסטטיסטיקה</small>

== היסטוריה ==
ב-1883 תיאר סקר ארץ ישראל המערבית את הכפר כ"כפר קטן, עם באר מצפון, על המדרון המערבי ממש מתחת לקו פרשת המים."

==קישורים חיצוניים==
* [http://www.palestineremembered.com/GeoPoints/Kh__Safa_4945/index.html Welcome To Kh. Safa]
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons 

== הערות שוליים ==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
שי מאסטרו

שי מאסטרו (נולד ב-5 בפברואר 1987) הוא פסנתרן ג'אז ישראלי, כיום פועל בברוקלין, ניו יורק.

==ביוגרפיה==
אבישי כהן.]]

שי מאסטרו החל לנגן פסנתר בגיל 5 ונחשף לראשונה לג’אז בגיל 8 כאשר הקשיב ל-”Gershwin songbook” של אוסקר פיטרסון. מאסטרו למד בתיכון לאומנויות תלמה ילין. בשנתו הראשונה הוא קיבל מלגה מלאה לשנתיים ללימודי מוזיקה בתוכנית הקיץ של מכללת ברקלי למוזיקה. בזמן שהיה בסיבוב הופעות בארה”ב שכלל הופעה בפני ה-IAJE הוא נבחן לתוכנית 4 שנתית בברקלי ושוב קיבל מלגת לימודים מלאה. 

מאסטרו היה חבר בשלישיית אבישי כהן מ-2006 עד 2011.

ב-2010 הקים את שלישיית שי מאסטרו (Shai Maestro Trio) יחד עם הבסיסט הפרואיני חורחה רודר (Jorge Roeder) ועם המתופף הישראלי זיו רביץ. השלישייה הוציאה עד כה חמישה אלבומים.

בשנת 2020 הוציא קליפ בבימוי של גילי עזגד ובהמשך, בתחילת 2021 אלבום חדש "Human" עם אותו שיר.

==השפעות==
מאסטרו מציין את באך, שופן, בטהובן, קית' ג'ארט, הרבי הנקוק, מיילס דייוויס, צ'יק קוריאה, אוסקר פיטרסון ואת אבישי כהן כהשפעות מוזיקליות. בין השפעותיו החוץ מוזיקליות ציין את הסופר הגרמני הרמן הסה ואת הפילוסוף הישראלי ישעיהו ליבוביץ.

== דיסקוגרפיה חלקית ==
===אלבומים בהובלתו===
* Shai Maestro Trio (2012)
* The Road to Ithaca (2013)
* Untold Stories (2015)
* The Stone Skipper (2016)
* The Dream Thief (2018)
* Human (2021)

=== עם אחרים ===
*Melismetiq (2017)
*Elegy (2017)

==== במסגרת שלישיית אבישי כהן ====
* Gently Disturbed (2008)
* שעות רגישות (2008)
* Aurora (2009)
* Seven Seas (2011)

== קישורים חיצוניים ==

* 

* [http://www.habama.co.il/Pages/ArtPerson.aspx?PeopleID=46756 שי מאסטרו] באתר [http://www.habama.co.il/ הבמה]
* 

== הערות שוליים ==

קטגוריה:מוזיקאים ישראלים
קטגוריה:מלחינים ישראלים
קטגוריה:פסנתרנים ישראלים
קטגוריה:נגני ג'אז: פסנתרנים
קטגוריה:בוגרי תלמה ילין
קטגוריה:ג'אז ישראלי
קטגוריה:ישראלים שנולדו ב-1987
ח'רסא (כפר)

ח'רסא (בערבית: كرزه) הוא כפר פלסטיני הממוקם שבעה ק"מ דרומית־מערבית לחברון. הכפר נמצא בדרום הר חברון ובנפת חברון. לפי נתוני הלשכה הפלסטינית המרכזית לסטטיסטיקה, בשנת 2016 מנתה אוכלוסיית הכפר כ־4,543 תושבים. לפי המזרחן אנגלי אדוארד הנרי פאלמר שם הכפר הוא "חורבת כורזה", וכורזה פירושו איצטרובלי אורנים.
==היסטוריה==
ב-1883, "סקר ארץ ישראל המערבית" תיאר את המקום כ"חומות, מערות, באר, ומבנה קמור, שכנראה הוא בור מים. בנוסף היו כמה בורות ומקום מקודש. חלק מהחורבות נראו מודרניות יחסית, וכמה עתיקות יותר."

מאז מלחמת ששת הימים ב-1967, ח'רסא נמצאת תחת שלטון ישראלי. לאחר הסכם אוסלו, השטח הבנוי של הכפר סווג כשטח A אך 60% מהקרקעות החקלאיות של הכפר סווגו כשטח B או כשטח C.
==גאוגרפיה==
בצמוד לכפר ממערב ומצפון נמצאת שמורת הטבע "יער כרזה", של חורש ים תיכוני ויער אורנים מנדטורי נטוע (החורשה הטבעית הדרומית ביותר בארץ ישראל). השמורה משתרעת ברכס טרשי בין ואדי כרמה ובין ואדי עלקה, שפסגותיו בגובה של 777 מטר מעל פני הים, וכן ברכס שממערב לואדי עלקה, עד "ח'רבת אל-חדב" במערב בגובה של 800 מטר. בחלקה המערבי של השמורה עובר ואדי אל-עלקה, אחד מיובליו של נחל חברון, ובו נמצאות שתי בארות, "ביר אל-עלקה אל-פווקני" ו"ביר אל-עלקה א-תחתני" שמזוהות עם המעיינות גולות עילית וגולות תחתית שנזכרים בספר יהושע וספר שופטים.

==קישורים חיצוניים==
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
* [http://vprofile.arij.org/hebron/pdfs/Kurza.pdf Kurza Village (fact sheet)]
* [http://vprofile.arij.org/hebron/pdfs/Kurza_pr_en.pdf Kurza Village profile]
* [http://vprofile.arij.org/hebron/images/Kurza%20Areal%20Photo.jpg Kurza Village aerial photo]
* [http://vprofile.arij.org/hebron/pdfs/needsfordevelopment/Kurza_vp_en.pdf The priorities and needs for development in Kurza village based on the community and local authorities’ assessment]
== הערות שוליים ==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
הר רובסון

הר רובסון (באנגלית: Mount Robson) הוא ההר הגבוה בהרי הרוקי הקנדיים, וההר המתנשא ביותר בהרי הרוקי בצפון אמריקה. גובהו של ההר 3,945 מטרים מעל פני הים, והוא מתנשא מעל סביבתו ב־2,829 מטרים.

ההר ממוקם בשטח הפארק הפרובינציאלי הר רובסון, בפרובינציית קולומביה הבריטית שבקנדה. ההר הוא חלק מרכס ריינבו.

הר רובסון הוא ההר השני בגובהו בקולומביה הבריטית (הר ואדינגטון שברכס הרי החוף הוא הגבוה ביותר). מורדותיו הדרומיים של הר רובסון נראים בבירור מהכביש המהיר ילוהד ולרוב ההר המצולם מכביש זה. 

== גאוגרפיה ==
הצלע הדרום מזרחית של הר רובסון. מבט מ[[רכס סלווין]]
הר רובסון מתנשא בחדות מעל סביבתו. בצידו הדרומי עולה ההר הפרש גבהים של 2,975 מטרים מעל אגם קיני לפסגת ההר. 

חלקו הצפוני של הר רובסון מכוסה קרחונים. 

קרחון רובסון ממלא את האוכף בין הר רובסון והר רספלנדנט. בראשית המאה ה־20 הקרחון, שהיה ממוקם על קו פרשת המים של אמריקה, הזין הן את אגם ברג והן את אגם אדולפוס (המצויים משני צידי קו פרשת המים, ולכן מי הקרחון זרמו הן לכיוון האוקיינוס הארקטי (דרך נהר סמוקי) והן לכיוון האוקיינוס השקט (דרך נהר רובסון)). מאז, עקב התחממות כדור הארץ, נסוג הקרחון, וכיום הוא מזין את נהר רובסון בלבד.

== היסטוריה ==
הר רובסון ב[[קולומביה הבריטית]]
===מקור השם===
הר רובסון נקרא על שם קולין רובסון, סוחר פרוות שעבד בשביל החברה הצפון מערבית וחברת מפרץ הדסון, בראשית המאה ה־19. ההר לא נקרא על שמו של ראש ממשלת קולומביה הבריטית ג'ון רובסון (בניגוד לסברה הפופולרית). אנשי האומות הראשונות - הטקסקוואקלט והסקוופמק קראו להר בשם "יה־האי־האס־קון" שמשמעו "הר הדרך הספירלית".

== לקריאה נוספת ==
* <div class="mw-content-ltr">[http://www.env.gov.bc.ca/bcparks/planning/mgmtplns/mtrobson/draft_back_rep_mt_rob_2006.pdf Mount Robson Provincial Park]</div>

== קישורים חיצוניים ==

* [https://bivouac.com//MtnPg.asp?MtnId=2 מידע גאוגרפי]
* [https://www.summitpost.org/mount-robson/150397 הר רובסון] באתר summitpost
* [https://www.webcams.travel/webcam/1245714857-Weather-Mount-Robson-Mount-Robson מצלמת רשת של הר רובסון]
* [https://stevensong.com/canadian-rockies/bc-rockies/mount-robson/ תיאור טיפוס על הר רובסון]
* [https://www.mountain-forecast.com/peaks/Mount-Robson/forecasts/3954 תחזית מזג אוויר עדכנית להר רובסון] לפי גבהים
* הפארק הפרובינציאלי הר רובסון:
** [http://www.env.gov.bc.ca/bcparks/explore/parkpgs/mt_robson/ אתר רשמי של הפארק] באתר ממשלת קולומביה הבריטית
** [https://www.hellobc.com/mount-robson.aspx מידע על הפארק]
* 

==הערות שוליים==

רובסון
Pioneer 2M

דגם "Pioneer 2M"
Pioneer 2M (באנגלית: Pioneer 2M) היא מכונית מרוץ, אשר הורכב בה מנוע טורבינה מונע על ידי טורבינת גז כפולה, אשר נבנתה בברית המועצות בשנת 1961 על ידי "קבוצה סובייטית VII" בהנחייתו של הספורטאי והמהנדס "Aleksandrovich Tikhomirov"

קביעת שיא המהירות ל-311.41 קמ"ש הפך את דגם ה"Pioneer 2M" למכונית המהירה ביותר בברית המועצות בשנת 1961. דגם ה""Pioneer 2M שבר 13 שיאי עולם עד שנת 1972.

דגם ה"Pioneer 2M" התבסס על דגם ה-"Pioneer 1" שנבנה בשנת 1960.

"קבוצה סובייטית VII" - מטרתה הייתה לשבור את "מהירות מרוץ הקרקע" (Land speed racing).

=="Pioneer 2M"==
* מנוע טורבינה מונע על ידי טורבינת גז כפולה
* מושב בודד
* גוף הרכב עשוי מאלומיניום
* גלגלים - סגסוגת מגנזיום
* מהירות שיא - 311.41 קמ"ש (נמדד ב"Lake Baskunchak", למרחק של 1.0 ק"מ)

==ראו גם==
* הציפור הכחולה Proteus CN7
* רנו Étoile Filante

==קישורים חיצוניים==

==הערות שוליים==

קטגוריה:דגמי מכוניות שהושקו ב-1961
קטגוריה:מכוניות מרוץ
קטגוריה:מכוניות סובייטיות
קטגוריה:מנוע טורבינת גז
Pienso en Ti

Pienso en Ti (באנגלית: I Think of You; בעברית: אני חושבת עליך) הוא שיר שהוקלט על ידי הזמרת הקולומביאנית שאקירה, מתוך אלבום האולפן השישי שלה, Pies Descalzos. השיר יצא לאור ב-6 באוקטובר 1995, בסמוך לצאתו של האלבום.

בנוסף לכך, השיר נכלל גם במיני-אלבום שהוציאה שאקירה בשנת 2008, Love in the Time of Cholera.

== רקע וכתיבה ==
השיר נכתב על ידי שאקירה ולואיס פרננדו אוצ'ואה, והופק על ידי שאקירה ואוצ'ואה גם כן. השיר הוא שיר בסגנון הפופ, המספר את סיפורה של אישה שאומרת לבן זוגה כי במהלך היום היא חושבת רק עליו, ואף תפגע בעצמה עבורו.

בשנת 2002, השיר נכלל בהוצאה המחודשת Colección de Oro, שיצאה עבור האלבום, Pies Descalzos. כמו כן, צבר השיר למעלה מ-10 מיליון השמעות בספוטיפיי.<ref></ref>

== הופעה ==
את השיר שרה שאקירה בסיבוב ההופעות הראשון שלה "Tour Pies Descalzos", ובסיבוב ההופעות השני שלה, "The Sun Comes Out World Tour". בנוסף לכך, עם השיר פתחה שאקירה את הופעתה המפורסמת בצרפת, עליה הוציאה את אלבום ההופעה הרביעי שלה, Live from Paris.

בסך הכל, עם השיר הופיעה שאקירה כ-90 פעמים, בשלל מופעים.

== קישורים חיצוניים ==

== הערות שוליים ==

קטגוריה:שירי 1995
קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
מלון פלסטין

351x351 פיקסלים
מלון פלסטין (בערבית: فندق فلسطين), הוא מלון הממוקם בכיכר פירדוס בבגדאד, בירת עיראק. המלון, שכולל 18 קומות, מהווה מקום לינה מועדף בקרב עיתונאים ואנשי מדיה זרים. המלון משקיף על נהר החידקל, והוא נמצא למול מלון שרתון קריסטל גרנד אישתר, אף הוא בכיכר פירדוס.

המלון נבנה במהלך שנת 1982 על ידי ממשלת עיראק, ונכלל ברשת מלונות היוקרה הבינלאומית לה מרידיאן, בשם מלון פלסטין מרידיאן (באנגלית: Palestine Meridien Hotel). במהלך שנת 1991, ובעקבות הסנקציות שהטיל האו"ם על עיראק בשל מלחמת המפרץ, לה מרידיאן החליטה לוותר על אחזקתה במלון, אשר לאחר מכן שינה את שמו למלון פלסטין.

החל מימי מלחמת המפרץ, והמשך בימי מלחמת עיראק ושלטון הכיבוש האמריקאי במדינה, המלון הפך לאחד ממקומות הלינה המועדפים עבור צוותי עיתונות זרים, אשר סיקרו את המצב במדינה.

== תקרית ה-8 באפריל 2003 ==
במהלך פלישת כוחות הקואליציה לבגדאד, ב-8 באפריל 2003, טנק אמריקאי ירה פגז על המלון, מה שהוביל למותם של שני עיתונאים ולפציעתם של שלושה נוספים. ב-27 במאי 2003, הוועדה להגנה על עיתונאים (CPJ), פרסמה דו"ח חקירה אודות התקרית. לאחר ראיונות עם עשרות עיתונאים שהיו במקום, הוועדה קבעה כי העובדות מצביעות על כך שההתקפה על עיתונאים אמנם לא נעשתה במכוון, אך עם זאת, מדובר במחדל שהיה ניתן למניעה. עוד נקבע כי בכירים בפנטגון, כמו גם המפקדים האמריקאים בשטח בבגדד, ידעו כי המלון היה מאוכלס בעיתונאים, ונמנעו ככל הניתן מפגיעה בו.

== תקרית ה-24 באוקטובר 2005 ==
ב-24 באוקטובר 2005, מערבל בטון ששימש כמשאית תופת התפוצץ ליד המלון לאחר שפרץ את החומה הסובבת אותו. הפיצוץ הרס את הלובי של המלון.

== תמונות ==
<gallery>
Palestine Meridian hotel and Ishtar Sheraton hotel.jpg|מלון פלסטין (מימין) ומלון שרתון קריסטל גרנד אישתר (משמאל)
Bagdad, invasión de irak 2003.JPG|העיתונאית אולגה רודריגז משדרת מהמרפסת של חדר בבית המלון, 2003
</gallery>

== ראו גם ==
* כיכר פירדוס
ֿ
==קישורים חיצוניים==

== הערות שוליים ==

קטגוריה:בגדאד: מבנים
פלסטין
החלטה 2 של מועצת הביטחון של האו"ם

החלטה 2 של מועצת הביטחון של האו"ם היא החלטה של מועצת הביטחון של האו"ם, שהתקבלה ב-30 בינואר 1946 על ידי מועצת הביטחון של האומות המאוחדות.

ההחלטה עודדה את איראן ואת ברית המועצות לפתור את הסכסוך שלהן בנוגע לכוחות הסובייטים שנשארו בשטח איראן בסיום מלחמת העולם השנייה. בעלות הברית כבשו שטחים באיראן במלחמה עקב הצהרת התמיכה של השאה בהיטלר, ולא התפנו בסיומה. בסיום המלחמה נחתם הסכם המחייב התפנות של כוחות הצבא הבריטי, שאכן התפנו, ושל הצבא האדום. מועצת הביטחון ביקשה להתעדכן במשא ומתן בין שני הצדדים בכל עת.

==ראו גם==
* משבר איראן

==קישורים חיצוניים==

*[https://undocs.org/S/RES/2(1946) נוסח ההחלטה]

2
2
2
מיץ פטל (משקה)

מיץ פטל (ידוע גם בשם: תרכיז מיץ פטל) הוא מיץ ותרכיז פירות המופק מסחיטת פטל. הנוזל המופק ממיץ הפטל משמש בדרך כלל לשתייה מעורבת. כלומר, נהוג לערבב את התרכיז עם מים וכך נוצר מיץ פטל. מיץ פטל מכיל כמות גבוהה של ויטמין C וברזל. משקאות קלים המכילים מיץ פטל כמו המשקה הסקוטי "Bouvrage" עשויים בדרך כלל מפטל סקוטי שטעמו מתוק. לעיתים רחוקות המיץ מכיל מים מוגזים או שאריות פרי, בניגוד למוצרים אחרים.

תרכיז מיץ הפטל יכול לשמש כתוספת באפיית עוגות, לצד אוכמניות. מיץ הפטל מוכר כרכיב עיקרי בחלק מן הקוקטיילים ובחלק מן המשקאות האלכוהוליים בברים ובמסעדות. הוא נמכר גם כקינוח בשם "ג'לי פטל".

מיץ הפטל מיוצר בדרך כלל בייצור מסחרי, ורכיביו דומים ברוב מדינות העולם. היצרניות העיקריות של המיץ הן מקסיקו, פולין, רוסיה וארצות הברית.

== הערות שוליים ==

קטגוריה:מיצי פירות